Ericu950/Stoicheia-meter-silver huggingface dataset:
καὶ τὸν Πόπλιον εὑρὼν μετὰ τῆς δυνάμεως ἀντιστρατοπεδεύοντα τῷ Φιλίππῳ τὰς περὶ τὸν Ἄψον ποταμὸν ἐμβολὰς καὶ τὰ Στενὰ φυλάττοντι πολὺν ἤδη χρόνον , οὐδὲν δὲ περαίνοντα διὰ τὴν ὀχυρότητα τῶν χωρίων , παρέλαβε τὸ στράτευμα καὶ τὸν Πόπλιον ἀποπέμψας κατεσκέπτετο τοὺς τόπους , εἰσὶ δὲ ὀχυροὶ μὲν οὐχ ἧττον τῶν περὶ τὰ Τέμπη , κάλλη δὲ δένδρων , ὡς ἐκεῖνοι , καὶ χλωρότητα ὕλης καὶ διατριβὰς καὶ λειμῶνας ἡδεῖς οὐκ ἔχουσιν 0 .
ὀρῶν δὲ μεγάλων καὶ ὑψηλῶν ἑκατέρωθεν εἰς μίαν φάραγγα μεγίστην καὶ βαθεῖαν συμφερομένων διεκπίπτων ὁ Ἄψος καὶ σχῆμα καὶ τάχος ἐξομοιοῦται πρὸς τὸν Πηνειόν , τὴν μὲν ἄλλην ἅπασαν ἀποκρύπτων ὑπώρειαν , ἐκτομὴν δὲ κρημνώδη καὶ στενὴν παρὰ τὸ ῥεῖθρον ἀπολείπων ἀτραπόν , οὐ δὲ ἄλλως ῥᾳδίαν στρατεύματι διελθεῖν , εἰ δὲ καὶ φυλάττοιτο , παντελῶς ἄπορον 0 .
ἦσαν μὲν οὖν οἱ τὸν Τίτον ἄγειν κύκλῳ διὰ τῆς Δασσαρήτιδος κατὰ Λύκον εὔπορον ὁδὸν καὶ ῥᾳδίαν ἐπιχειροῦντες .
ὁ δὲ δεδοικώς μὴ πόρρω θαλάττης ἐμβαλὼν ἑαυτὸν εἰς τόπους γλίσχρους καὶ σπειρομένους πονηρῶς τοῦ Φιλίππου φυγομαχοῦντος ἀπορήσῃ σιτίων καὶ πάλιν ἄπρακτος , ὥσπερ ὁ πρὸ αὐτοῦ στρατηγὸς , ἀναχωρεῖν ἀναγκασθῇ πρὸς τὴν θάλασσαν , ἔγνω προσβαλὼν ἀνὰ κράτος διὰ τῶν ἄκρων βιάσασθαι τὴν πάροδον 0 .
ἐπεὶ δὲ τὰ ὄρη τοῦ Φιλίππου τῇ φάλαγγι κατέχοντος , ἐκ τῶν πλαγίων πανταχόθεν ἐπὶ τοὺς Ῥωμαίους ἀκοντίων καὶ τοξευμάτων φερομένων , πληγαὶ μὲν ἐγίνοντο καὶ ἀγῶνες ὀξεῖς καὶ νεκροὶ παρ ἀμφοτέρων ἔπιπτον , οὐδὲν δὲ τοῦ πολέμου πέρας ἐφαίνετο , προσῆλθον ἄνθρωποι τῶν αὐτόθι νεμόντων φράζοντές τινα κύκλωσιν ἀμελουμένην ὑπὸ τῶν πολεμίων , ᾗ τὸν στρατόν ἄξειν ὑπισχνοῦντο καὶ καταστήσειν μάλιστα τριταῖον ἐπὶ τῶν ἄκρων .
γνώστην δὲ τῆς πίστεως παρείχοντο καὶ βεβαιωτὴν Χάροπα τὸν Μαχάτα , πρωτεύοντα μὲν Ἠπειρωτῶν , εὔνουν δὲ Ῥωμαίοις ὄντα καὶ κρύφα φόβῳ τοῦ Φιλίππου συναγωνιζόμενον .
ᾧ πιστεύσας ὁ Τίτος ἐκπέμπει χιλίαρχον ἕνα πεζοὺς ἔχοντα τετρακισχιλίους καὶ ἱππεῖς τριακοσίους , ἡγοῦντο δὲ οἱ νομεῖς ἐκεῖνοι δεδεμένοι ·
καὶ τὰς μὲν ἡμέρας ἀνεπαύοντο κοίλους προβαλλόμενοι καὶ ὑλώδεις τόπους , ὥδευον δὲ νύκτωρ πρὸς τὴν σελήνην καὶ γὰρ ἦν διχόμηνος .
ὁ δὲ Τίτος τούτους ἀποστείλας τὰς μὲν ἄλλας ἡμέρας διανέπαυε τὸν στρατόν ὅσα μὴ περισπᾶν τοῖς ἀκροβολισμοῖς τοὺς πολεμίους , καθ ἣν δὲ ἔμελλον ὑπερφανήσεσθαι τῶν ἄκρων οἱ περιϊόντες , ἅμ ἡμέρᾳ πᾶν μὲν βαρὺ , πᾶν δὲ γυμνητικὸν ὅπλον ἐκίνει 0 ·
καὶ τριχῇ νείμας τὴν δύναμιν αὐτὸς μὲν εἰς τὸ στενώτατον παρὰ τὸ ῥεῖθρον ὀρθίας ἀνῆγε τὰς σπείρας βαλλόμενος ὑπὸ τῶν Μακεδόνων καὶ συμπλεκόμενος τοῖς ἀπαντῶσι περὶ τὰς δυσχωρίας , τῶν δὲ ἄλλων ἑκατέρωθεν ἅμα πειρωμένων ἁμιλλᾶσθαι καὶ ταῖς τραχύτησιν ἐμφυομένων προθύμως , ὅ τε ἥλιος ἀνέσχε καὶ καπνὸς οὐ βέβαιος , ἀλλ οἷον ὄρειος ὁμίχλη πόρρωθεν ἀνατέλλων καὶ διαφαινόμενος τοὺς μὲν πολεμίους ἐλάνθανε , κατὰ νώτου γὰρ ἦν αὐτοῖς , ἤδη τῶν ἄκρων ἐχομένων , οἱ δὲ Ῥωμαῖοι δόξαν ἔσχον ἀμφίβολον ἐν ἀγῶνι καὶ πόνῳ τὴν ἐλπίδα πρὸς τὸ βουλόμενον λαμβάνοντες 0 .
ἐπεὶ δὲ μᾶλλον αὐξανόμενος καὶ διαμελαίνων τὸν ἀέρα καὶ πολὺς ἄνω χωρῶν ἐδηλοῦτο πυρσὸς εἶναι φίλιος , οἱ μὲν ἀλαλάξαντες ἐπέβαινον ἐρρωμένως καὶ συνέστελλον εἰς τὰ τραχύτατα τοὺς πολεμίους , οἱ δὲ ὄπισθεν ἀπὸ τῶν ἄκρων ἀντηλάλαξαν .
φυγὴ μὲν οὖν ἦν εὐθὺς ὀξεῖα πάντων , ἔπεσον δὲ δισχιλίων οὐ πλείους ·
ἀφῃροῦντο γὰρ αἱ δυσχωρίαι τήν δίωξιν .
χρήματα δὲ καὶ σκηνὰς καὶ θεράποντας οἱ Ῥωμαῖοι διαρπάσαντες ἐκράτουν τῶν Στενῶν , καὶ διώδευον τήν Ἤπειρον οὕτω κοσμίως καὶ μετ ἐγκρατείας τοσαύτης ὥστε , τῶν πλοίων καὶ τῆς θαλάσσης μακρὰν ὄντας αὐτούς , καὶ τὸν ἐπιμήνιον σῖτον μὴ μεμετρημένους οὐ δ εὐποροῦντας ἀγρορᾶς , ἀπέχεσθαι τῆς χώρας ἀμφιλαφεῖς ὠφελείας ἐχούσης .
ὁ γὰρ Τίτος πυνθανόμενος τὸν Φίλιππον , ὡς ὅμοια φεύγοντι τήν Θετταλίαν διερχόμενος τοὺς μὲν ἀνθρώπους ἐκ τῶν πόλεων ἀνίστησιν εἰς τὰ ὄρη , τὰς δὲ πόλεις καταπίμπρησι , τῶν δὲ χρημάτων τὰ λειπόμενα διὰ πλῆθος ἢ βάρος ἁρπαγὴν προτίθεται , τρόπον τινὰ τῆς χώρας ἐξιστάμενος ἤδη Ῥωμαίοις , ἐφιλοτιμεῖτο καὶ παρεκάλει τοὺς στρατιώτας ὥσπερ οἰκείας καὶ παρακεχωρημένης κηδομένους βαδίζειν .
καὶ μέντοι καὶ παρεῖχεν αὐτοῖς τὰ γινόμενα τῆς εὐταξίας αἴσθησιν εὐθύς , προσεχώρουν μὲν γὰρ αἱ πόλεις ἁψαμένοις Θετταλίας , οἱ δ ἐντὸς Πυλῶν Ἕλληνες ἐπόθουν καὶ διεπτόηντο ταῖς ὁρμαῖς πρὸς τὸν Τίτον , Ἀχαιοὶ δὲ τήν Φιλίππου συμμαχίαν ἀπειπάμενοι πολεμεῖν ἐψηφίσαντο μετὰ  Ῥωμαίων πρὸς αὐτόν .
ὀπούντιοι δέ , καίπερ Αἰτωλῶν τότε Ῥωμαίοις συναγωνιζομένων προθυμότατα καὶ τήν πόλιν ἀξιούντων παραλαβεῖν καὶ φυλάττειν , οὐ προσέσχον , ἀλλὰ μεταπεμψάμενοι τὸν Τίτον ἐκείνῳ διεπίστευσαν ἑαυτοὺς καὶ παρέδωκαν .
πύρρον μὲν οὖν λέγουσιν , ὅτε πρῶτον ἀπὸ σκοπῆς κατεῖδε τὸ στράτευμα τῶν Ῥωμαίων διακεκοσμημένον , εἰπεῖν οὐ βαρβαρικὴν αὐτῷ φανῆναι τήν τῶν βαρβάρων παράταξιν οἱ δὲ Τίτῳ πρῶτον ἐντυγχάνοντες ἠναγκάζοντο παραπλησίας ἀφιέναι φωνάς .
ἀκούοντες γὰρ τῶν Μακεδόνων ὡς ἄνθρωπος ἄρχων βαρβάρου στρατιᾶς ἔπεισι δι ὅπλων πάντα καταστρεφόμενος καὶ δουλούμενος , εἶτα ἀπαντῶντες ἀνδρὶ τήν τε ἡλικίαν νέῳ καὶ τήν ὄψιν φιλανθρώπῳ , φωνήν τε καὶ διάλεκτον Ἕλληνι καὶ τιμῆς ἀληθοῦς ἐραστῇ , θαυμασίως ἐκηλοῦντο , καὶ τὰς πόλεις ἀπιόντες ἐνεπίμπλασαν εὐνοίας τῆς πρὸς αὐτόν ὡς ἐχούσας ἡγεμόνα τῆς ἐλευθερίας .
ἐπεὶ δὲ καὶ Φιλίππῳ δοκοῦντι συμβατικῶς ἔχειν εἰς τ αὐτὸν ἐλθὼν πρ οὔτεινεν εἰρήνην καὶ φιλίαν ἐπὶ τῷ τοὺς Ἕλληνας αὐτονόμους ἐᾶν καὶ τὰς φρουρὰς ἀπαλλάττειν , ὁ δὲ οὐκ ἐδέξατο , παντάπασιν ἤδη τότε καὶ τοῖς θεραπεύουσι τὰ τοῦ Φιλίππου παρέστη Ῥωμαίους πολεμήσοντας ἥκειν οὐχ Ἕλλησιν , ἀλλ ὑπὲρ Ἑλλήνων Μακεδόσι .
τὰ μὲν οὖν ἄλλα προσεχώρει καθ ἡσυχίαν αὐτῷ , τὴν δὲ Βοιωτίαν ἀπολέμως ἐπιπορευομένῳ Θηβαίων ἀπήντησαν οἱ πρῶτοι , φρονοῦντες μὲν τὰ τοῦ Μακεδόνος διὰ Βραχύλλην , ἀσπαζόμενοι δὲ καὶ τιμῶντες τὸν Τίτον , ὡς φιλίας πρὸς ἀμφοτέρους ὑπαρχούσης .
ὁ δ ἐντυχὼν αὐτοῖς φιλανθρώπως καὶ δεξιωσάμενος προῆγεν ἡσυχῇ καθ ὁδόν , τὰ μὲν ἐρωτῶν καὶ πυνθανόμενος , τὰ δὲ διηγούμενος , καὶ παράγων ἐπίτηδες ἄχρι τοὺς στρατιώτας ἀναλαβεῖν ἐκ τῆς πορείας .
οὕτω δὲ προάγων συνεισῆλθε τοῖς Θηβαίοις εἰς τὴν πόλιν , οὐ πάνυ μὲν ἡδομένοις , ὀκνοῦσι δὲ κωλύειν , ἐπεὶ στρατιῶται γε μέτριοι τὸ πλῆθος εἵποντο .
καὶ μέντοι παρελθὼν ὁ Τίτος , ὡς οὐκ ἔχων τὴν πόλιν , ἔπειθεν ἑλέσθαι τὰ Ῥωμαίων , Ἀττάλου τοῦ βασιλέως συναγορεύοντος αὐτῷ καὶ συνεξορμῶντος τοὺς Θηβαίους , ἀλλ Ἄτταλος μὲν , ὡς ἔοικε , τοῦ γήρως προθυμότερον ἑαυτὸν τῷ Τίτῳ ῥήτορα παρασχεῖν φιλοτιμούμενος , ἐν αὐτῷ τῷ λέγειν προσπεσόντος ἰλίγγου τινὸς ἢ ῥεύματος ἄφνω τὴν αἴσθησιν ἐπιληφθεὶς ἔπεσε , καὶ μετ οὐ πολὺ ταῖς ναυσὶν εἰς Ἀσίαν ἀποκομισθεὶς ἐτελεύτησεν ·
οἱ δὲ Βοιωτοὶ προσεχώρησαν τοῖς Ῥωμαίοις .
φιλίππου δὲ πρέσβεις πέμψαντος εἰς Ῥώμην ἀπέστειλε καὶ ὁ Τίτος παρ αὑτοῦ τοὺς πράξοντας ὅπως ἐπιψηφίσηται ἡ σύγκλητος χρόνον αὐτῷ τοῦ πολέμου μένοντος , εἰ δὲ μή , δι ἐκείνου τὴν εἰρήνην γενέσθαι , φιλότιμος γὰρ ὧν ἰσχυρῶς ἐδεδίει πεμφθέντος ἐπὶ τὸν πόλεμον ἑτέρου στρατηγοῦ τὴν δόξαν ἀφαιρεθῆναι 0 .
διαπραξαμένων δὲ τῶν φίλων αὐτῷ μή τε τὸν Φίλιππον ὧν ἔχρῃζε τυχεῖν καὶ τοῦ πολέμου τὴν ἡγεμονίαν ἐκείνῳ φυλαχθῆναι , δεξάμενος τὸ δόγμα καὶ ταῖς ἐλπίσιν ἐπαρθείς εὐθὺς εἰς Θετταλίαν ἐπὶ τὸν Φιλίππου πόλεμον ὥρμησεν , ὑπὲρ ἑξακισχιλίους καὶ δισμυρίους ἔχων στρατιώτας , ὧν Αἰτωλοὶ πεζοὺς ἑξακισχιλίους καὶ ἱππεῖς τετρακοσίους παρεῖχον .
ἦν δὲ καὶ τοῦ Φιλίππου τὸ στράτευμα τῷ πλήθει παραπλήσιον .
ἐπεὶ δὲ βαδίζοντες ἐπ ἀλλήλους καὶ γενόμενοι περὶ τὴν Σκοτοῦσαν ἐνταῦθα διακινδυνεύειν ἔμελλον , οὐχ , ὅπερ εἰκὸς ἦν , πρὸς δέους ἔλαβον οἱ στρατοὶ τὴν ἀλλήλων γειτνίασιν , ἀλλὰ καὶ μᾶλλον ὁρμῆς καὶ φιλοτιμίας ἐπληροῦντο , Ῥωμαῖοι μὲν , εἰ Μακεδόνων κρατήσουσιν , ὧν ὄνομα δι Ἀλέξανδρον ἀλκῆς καὶ δυνάμεως πλεῖστον ἦν παρ αὐτοῖς , Μακεδόνες δὲ Ῥωμαίους Περσῶν ἡγούμενοι διαφέρειν ἤλπιζον , εἰ περιγένοιντο , λαμπρότερον ἀποδείξειν Ἀλεξάνδρου Φίλιππον .
ὁ μὲν οὖν Τίτος παρεκάλει τοὺς στρατιώτας ἄνδρας ἀγαθοὺς γενέσθαι καὶ προθύμους , ὡς ἐν τῷ καλλίστῳ θεάτρῳ τῇ Ἑλλάδι μέλλοντας ἀγωνίζεσθαι πρὸς τοὺς ἀρίστους τῶν ἀνταγωνιστῶν ὁ δὲ Φίλιππος , εἴ τε ἀπὸ τύχης εἴ τε ὑπὸ σπουδῆς παρὰ τὸν καιρὸν ἀγνοήσας , ἦν γάρ τι πολυάνδριον ὑψηλὸν ἔξω τοῦ χάρακος , ἐπὶ τοῦτο προβάς ἤρξατο μὲν , οἷα πρὸ μάχης φιλεῖ , διαλέγεσθαι καὶ παρορμᾶν , ἀθυμίας δὲ δεινῆς πρὸς τὸν οἰωνὸν ἐμπεσούσης διαταραχθεὶς ἐπέσχε τὴν ἡμέραν ἐκείνην 0 .
τῇ δ ὑστεραίᾳ περὶ τὸν ὄρθρον , ἐκ μαλακῆς καὶ νοτίου νυκτὸς , εἰς ὁμίχλην τῶν νεφῶν τρεπομένων , ἀνεπίμπλατο ζόφου βαθέος πᾶν τὸ πεδίον , καὶ κατῄει παχὺς ἐκ τῶν ἄκρωνἀὴρ εἰς τὸ μεταξὺ τῶν στρατοπέδων , εὐθὺς ἀρχομένης ἡμέρας ἀποκρύπτων τοὺς τόπους , οἱ δὲ ὑπ ἀμφοτέρων ἀποσταλέντες ἐφεδρείας ἕνεκα καὶ κατασκοπῆς ἐν πάνυ βραχεῖ περιπεσόντες ἀλλήλοις ἐμάχοντο περὶ τὰς καλουμένας Κυνὸς κεφαλάς , αἳ λόφων οὖσαι πυκνῶν καὶ παραλλήλων ἄκραι λεπταὶ δι ὁμοιότητα τὸν σχήματος οὕτως ὠνομάσθησαν .
γενομένων δὲ οἷον εἰκὸς ἐν τόποις σκληροῖς μεταβολῶν κατὰ τὰς φυγὰς καὶ διώξεις , ἑκάτεροι τοῖς πονοῦσιν ἀεὶ καὶ ὑποχωροῦσιν ἐπιπέμποντες βοήθειαν ἐκ τῶν στρατοπέδων , καὶ ἤδη τοῦ ἀέρος ἀνακαθαιρομένου καθορῶντες τὰ γινόμενα πανστρατιᾷ συνέβαλον 0 .
τῷ μὲν οὖν δεξιῷ περιῆν ὁ Φίλιππος , ἐκ τόπων καταφερῶν ὅχην ἐπερείσας τὴν φάλαγγα τοῖς Ῥωμαίοις , τὸ βάρος τὸν συνασπισμοῦ καὶ τὴν τραχύτητα τῆς προβολῆς τῶν σαρισῶν οὐχ ὑπομεινάντων · ·
τοῦ δ εὐωνύμου διασπασμὸν ἀνὰ τοὺς λόφους καὶ περίκλασιν λαμβάνοντος , ὁ Τίτος , τὸ μὲν ἡττώμενον ἀπογνούς , πρὸς δὲ θάτερον ὀξέως παρελάσας , προσέβαλε τοῖς Μακεδόσι συστῆναι μὲν εἰς φάλαγγα καὶ πυκνῶσαι τὴν τάξιν εἰς βάθος , ἥπερ ἦν ἀλκὴ τῆς ἐκείνων δυνάμεως , κωλυομένοις διά τὴν ἀνωμαλίαν καὶ τραχύτητα τῶν χωρίων , πρὸς δὲ τὸ κατ ἄνδρα συμπλέκεσθαι βαρεῖ καὶ δυσέργῳ χρωμένοις ὁπλισμῷ .
ζῴῳ γὰρ ἡ φάλαγξ ἔοικεν ἀμάχῳ τὴν ἰσχύν , ἕως ἕν ἐστι σῶμα καὶ τηρεῖ τὸν συνασπισμὸν ἕν τάξει μιᾷ .
διαλυθείσης δὲ καὶ τὴν καθ ἕνα ῥώμην ἀπόλλυσι τῶν μαχομένων ἕκαστος διά τε τὸν τρόπον τῆς ὁπλίσεως καὶ ὅτι παντὸς ὅλου τοῖς παρ ἀλλήλων μέρεσι μᾶλλον ἢ δι αὑτὸν ἰσχύει , τραπομένων δὲ τούτων οἱ μὲν ἐδίωκον τοὺς φεύγοντας , οἱ δὲ τοὺς μαχομένους τῶν Μακεδόνων παρεκδραμόντες ἐκ πλαγίων ἔκτεινον , ὥστε ταχὺ καὶ τοὺς νικῶντας περισπᾶσθαι καὶ φεύγειν τὰ ὅπλα καταβάλλοντας 0 .
ἔπεσον μὲν οὖν ὀκτακισχιλίων οὐκ ἐλάττους , ἑάλωσαν δὲ περὶ πεντακισχιλίους .
τοῦ δὲ τὸν Φίλιππον ἀσφαλῶς ἀπελθεῖν τὴν αἰτίαν ἔλαβον Αἰτωλοί , περὶ ἁρπαγὴν γενόμενοι καὶ πόρθησιν τοῦ χάρακος ἔτι τῶν Ῥωμαίων διωκόντων , ὥστε μηθὲν εὑρεῖν ἐκείνους ἐπανελθόντας .
πρῶτον μὲν οὖν ἐγένοντο λοιδορίαι καὶ διαφοραὶ πρὸς ἀλλήλους αὐτοῖς ·
ἐκ δὲ τούτων μᾶλλον ἀεὶ τὸν Τίτον ἐλύπουν ἑαυτοῖς ἀνατιθέντες τὸ νίκημα καὶ τῇ φήμῃ προκαταλαμβάνοντες τοὺς Ἕλληνας , ὥστε καὶ γράφεσθαι καὶ ᾄδεσθαι προτέρους ἐκείνους ὑπὸ ποιητῶν καὶ ἰδιωτῶν ὑμνούντων τὸ ἔργον .
ὧν μάλιστα διὰ στόματος ἦν τουτὶ τὸ ἐπίγραμμα ·
ἄκλαυστοι καὶ ἄθαπτοι , ὁδοιπόρε , τῷδ ἐπὶ νώτῳ Θεσσαλίης τρισσαὶ κείμεθα μυριάδες , Αἰτωλῶν δμηθέντες ὑπ Ἄρεος ἠδὲ Λατίνων , οὓς Τίτος εὐρείης ἤγαγ ἀπ Ἰταλίης , Ἠμαθίῃ μέγα πῆμα .
τὸ δὲ θρασὺ κεῖνο Φιλίππου πνεῦμα θοῶν ἐλάφων ᾤχετ ἐλαφρότερον .
τοῦτο ἐποίησε μὲν Ἀλκαῖος ἐφυβρίζων Φιλίππῳ καὶ τὸν ἀριθμὸν τῶν ἀποθανόντων ἐπιψευσάμενος , λεγόμενον δὲ πολλαχοῦ καὶ ὑπὸ πολλῶν μᾶλλον ἠνία τὸν Τίτον ἢ τὸν Φίλιππον 0 .
ὁ μὲν γὰρ ἀντικωμῳδῶν τὸν Ἀλκαῖον τῷ ἐλεγείῳ παρέβαλεν αφλοιος καὶ ἄφυλλος , ὁδοιπόρε , τῷδ ἐπὶ νώτῳ Ἀλκαίῳ σταυρὸς πήγνυται ἠλίβατος ·
τὸν δὲ Τίτον φιλοτιμούμενον πρὸς τοὺς Ἕλληνας οὐ μετρίως παρώξυνε τὰ τοιαῦτα , διὸ καὶ τὰ ὑπόλοιπα τῶν πραγμάτων ἔπραττε καθ ἑαυτόν , ἐλάχιστα φροντίζων τῶν Αἰτωλῶν .
οἱ δὲ ἤχθοντο , καὶ προσδεξαμένου λόγους αὐτοῦ καὶ πρεσβείαν ἐπὶ συμβάσεσι παρὰ τοῦ Μακεδόνος , τοῦτο ἐκεῖνοι περιϊόντες ἐπὶ τὰς ἄλλας πόλεις ἐβόων , πωλεῖσθαι τὴν εἰρήνην Φιλίππῳ , παρὸν ἐκκόψαι τὸν πόλεμον ἄρδην καὶ ἀνελεῖν ἀρχὴν ὑφ ἧς πρώτης ἐδουλώθη τὸ Ἑλληνικόν .
ταῦτα τῶν Αἰτωλῶν λεγόντων καὶ διαταραττόντων τοὺς συμμάχους , αὐτὸς ὁ Φίλιππος ἐλθὼν πρὸς τὰς διαλύσεις ἀνεῖλε τὴν ὑποψίαν , ἐπιτρέψας τῷ Τίτῳ καὶ Ῥωμαίοις τὰ καθ αὑτόν , καὶ οὕτω καταλύεται τὸν πόλεμον ὁ Τίτος ·
καὶ τὴν μὲν Μακεδονικὴν ἀπέδωκεν αὐτῷ βασιλείαν , τῆς δὲ Ἑλλάδος προσέταζεν ἀποστῆναι , χιλίοις δὲ ταλάντο ις ἐζημίωσε , τὰς δὲ ναῦς πάσας παρείλετο πλὴν δέκα , τῶν δὲ παίδων τὸν ἕτερον , Δημήτριον , ὁμηρεύσοντα λαβὼν εἰς Ῥώμην ἀπέστειλεν , ἄριστα τῷ καιρῷ χρησάμενος καὶ προλαβὼν τὸ μέλλον .
ἀννίβου γὰρ τοῦ Λίβυος , ἀνδρὸς ἐχθίστου τε Ῥωμαίοις καὶ φυγάδος , ἤδη τότε πρὸς Ἀντίοχον ἥκοντος τὸν βασιλέα καὶ παροξύνοντος αὐτὸν εἰς τὸ πρόσθεν προϊέναι τῇ τύχῃ τῆς δυνάμεως εὐροούσης , ἤδη καὶ καθ ἑαυτὸν ὑπὸ πραγμάτων μεγάλων , ἃ κατεργασάμενος μέγας ἐπωνομάσθη , πρὸς τὴν ἁπάντων ἡγεμονίαν ἀποβλέποντα , μάλιστα δὲ κατὰ Ῥωμαίων ἀνιστάμενον , εἰ μὴ τοῦτο προϊδὼν ὁ Τίτος ἐμφρόνως ἐνέδωκε πρὸς τὰς διαλύσεις , ἀλλὰ τὸν Φιλιππικὸν ὁ Ἀντιοχικὸς κατειλήφει πόλεμος ἐν τῇ Ἑλλάδι , καὶ συνέστησαν ὑπ αἰτιῶν ἀμφότεροι κοινῶν οἱ μέγιστοι τῶν τότε καὶ δυνατώτατοι βασιλέων ἐπὶ τὴν Ῥώμην , ἔσχεν ἂν ἀγῶνας ἐξ ὑπαρχῆς καὶ κινδύνους τῶν πρὸς Ἀννίβαν οὐκ ἐλάττους .
νῦν δὲ τῶν πολέμων μέσην κατὰ καιρὸν ἐμβαλὼν τὴν εἰρήνην ὁ Τίτος , καὶ πρὶν ἄρξασθαι τὸν μέλλοντα διακόψας τὸν παρόντα , τοῦ μὲν τὴν ἐσχάτην ἐλπίδα , τοῦ δὲ τὴν πρώτην ὑφεῖλεν 0 .
ἐπεὶ δὲ οἱ δέκα πρέσβεις , οὓς ἡ σύγκλητος ἔπεμψε τῷ Τίτῳ , συνεβούλευον τοὺς μὲν ἄλλους Ἕλληνας ἐλευθεροῦν , Κόρινθον δὲ καὶ Χαλκίδα καὶ Δημητριάδα διατηρεῖν ἐμφρούρους ἕνεκα τῆς πρὸς Ἀντίοχον ἀσφαλείας , ἐνταῦθα δὴ ταῖς κατηγορίαις λαμπροὶ λαμπρῶς τὰς πόλεις ἀνερρήγνυσαν Αἰτωλοί , τὸν μὲν Τίτον κελεύοντες τὰς πέδας τῆς Ἑλλάδος λύειν  οὕτω γὰρ ὁ Φίλιππος εἰώθει τὰς προειρημένας πόλεις ὀνομάζειν  , τοὺς δὲ Ἕλληνας ἐρωτῶντες εἰ κλοιὸν ἔχοντες βαρύτερον μὲν , λειότερον δὲ τοῦ πάλαι τὸν νῦν , χαίρουσι , καὶ θαυμάζουσι τὸν Τίτον ὡς εὐεργέτην , ὅτι τοῦ ποδὸς λύσας τὴν Ἑλλάδα τοῦ τραχήλου δέδεκεν .
ἐφ οἷς ἀχθόμενος ὁ Τίτος καὶ βαρέως φέρων , καὶ δεόμενος τοῦ συνεδρίου , τέλος ἐξέπεισε καὶ ταύτας τὰς πόλεις ἀνεῖναι τῆς φρουρᾶς , ὅπως ὁλόκληρος ἡ χάρις ὑπάρξῃ παρ αὐτοῦ τοῖς Ἕλλησιν .
ἰσθμίων οὖν ἀγομένων πλῆθος μὲν ἀνθρώπων ἐν τῷ σταδίῳ καθῆστο τὸν γυμνικὸν ἀγῶνα θεωμένων , οἷα δὴ διὰ χρόνων πεπαυμένης μὲν πολέμων τῆς Ἑλλάδος ἐπ ἐλπίσιν ἐλευθερίας , σαφεῖ δὲ εἰρήνῃ πανηγυριζούσης τῇ σάλπιγγι δὲ σιωπῆς εἰς ἅπαντας διαδοθείσης , προελθὼν εἰς μέσον ὁ κῆρυξ ἀνεῖπεν ὅτι Ῥωμαίων ἡ σύγκλητος καὶ Τίτος Κοΐντιος στρατηγὸς ὕπατος καταπολεμήσαντες βασιλέα Φίλιππον καὶ Μακεδόνας , ἀφιᾶσιν ἀφρουρήτους καὶ ἐλευθέρους καὶ ἀφορολογήτους , νόμοις χρωμένους τοῖς πατρίοις , Κορινθίους , Λοκρούς , Φωκεῖς , Εὐβοέας , Ἀχαιοὺς Φθιώτας , Μάγνητας , Θετταλούς , Περραιβούς .
τὸ μὲν οὖν πρῶτον οὐ πάνυ πάντες οὐ δὲ σαφῶς ἐπήκουσαν , ἀλλ ἀνώμαλος καὶ θορυβώδης κίνησις ἦν ἐν τῷ σταδίῳ θαυμαζόντων καὶ διαπυνθανομένων καὶ πάλιν ἀνειπεῖν κελευόντων ·
ὡς δὲ αὖθις ἡσυχίας γενομένης ἀναγαγὼν ὁ κῆρυξ τὴν φωνὴν προθυμότερον εἰς ἅπαντας ἐγεγώνει καὶ διῆλθε τὸ κήρυγμα , κραυγὴ μὲν ἄπιστος τὸ μέγεθος διὰ χαρὰν ἐχώρει μέχρι θαλάττης , ὀρθὸν δὲ ἀνειστήκει τὸ θέατρον , οὐδεὶς δὲ λόγος ἦν τῶν ἀγωνιζομένων , ἔσπευδον δὲ πάντες ἀναπηδῆσαι καὶ δεξιώσασθαι καὶ προσειπεῖν τὸν σωτῆρα τῆς Ἑλλάδος καὶ πρόμαχον .
τὸ δὲ πολλάκις λεγόμενον εἰς ὑπερβολὴν τῆς φωνῆς καὶ μέγεθος ὤφθη τότε .
κόρακες γὰρ ὑπερπετόμενοι κατὰ τύχην ἔπεσον εἰς τὸ στάδιον .
αἰτία δὲ ἡ τοῦ ἀέρος ῥῆξις 0 ·
ὅταν γὰρ ἡ φωνὴ πολλὴ καὶ μεγάλη φέρηται , διασπώμενος ὑπ αὐτῆς οὐκ ἀντερείδει τοῖς πετομένοις , ἀλλ ὀλίσθημα ποιεῖ καθάπερ κενεμβατοῦσιν , εἰ μὴ νὴ Δία πληγῇ τινι μᾶλλον ὡς ὑπὸ βέλους διελαυνόμενα πίπτει καὶ ἀποθνῄσκει , δύναται δὲ καὶ περιδίνησις εἶναι τοῦ ἀέρος , οἷον ἑλιγμὸν ἐν πελάγει καὶ παλιρρύμην τοῦ σάλου διὰ μέγεθος λαμβάνοντος 0 .
ὁ δ οὖν Τίτος , εἰ μὴ τάχιστα τῆς θέας διαλυθείσης ὑπιδόμενος τὴν φορὰν τοῦ πλήθους καὶ τὸν δρόμον ἐξέκλινεν , οὐκ ἂν ἐδόκει περιγενέσθαι τοσούτων ὁμοῦ καὶ πάντοθεν αὐτῷ περιχεομένων .
ὡς δ ἀπέκαμον περὶ τὴν σκηνὴν αὐτοῦ βοῶντες ἤδη νυκτὸς οὔσης , αὖθις οὕστινας ἴδοιεν ἢ φίλους ἢ πολίτας ἀσπαζόμενοι καὶ περιπλεκόμενοι , πρὸς δεῖπνα καὶ πότους ἐτρέποντο μετ ἀλλήλων .
ἐν ᾧ καὶ μᾶλλον , ὡς εἰκὸς , ἡδομένοις ἐπῄει λογίζεσθαι καὶ διαλέγεσθαι περὶ τῆς Ἑλλάδος , ὅσους πολεμήσασα πολέμους διὰ τὴν ἐλευθερίαν οὔπω τύχοι βεβαιότερον οὐ δὲ ἥδιον αὐτῆς , ἑτέρων προαγωνισαμένων ὀλίγου δεῖν ἀναίμακτος αὐτὴ καὶ ἀπενθὴς φερομένη τὸ κάλλιστον καὶ περιμαχητότατον ἆθλον 0 .
ἦν δ ἄρα σπάνιον μὲν ἀνδρεία καὶ φρόνησις ἐν ἀνθρώποις , σπανιώτατον δὲ τῶν ἄλλων ἀγαθῶν ὁ δίκαιος 0 .
οἱ γὰρ Ἀγησίλαοι καὶ Λύσανδροι καὶ οἱ Νικίαι καὶ οἱ Ἀλκιβιάδαι πολέμους μὲν εὖ διέπειν καὶ μάχας νικᾶν κατά τε γῆν καὶ θάλασσαν ἄρχοντες ἠπίσταντο , χρῆσθαι δὲ πρὸς χάριν εὐγενῆ καὶ τὸ καλὸν οἷς κατώρθουν οὐκ ἔγνωσαν , ἀλλ εἰ τὸ Μαραθώνιόν τις ἔργον ἀφέλοι καὶ τὴν ἐν Σαλαμῖνι ναυμαχίαν καὶ Πλαταιὰς καὶ Θερμοπύλας καὶ τὰ πρὸς Εὐρυμέδοντι καὶ τὰ περὶ Κύπρον Κίμωνος ἔργα , πάσας τὰς μάχας ἡ Ἑλλὰς ἐπὶ δουλείᾳ μεμάχηται πρὸς αὑτήν , καὶ πᾶν τρόπαιον αὐτῆς συμφορὰ καὶ ὄνειδος ἐπ αὐτὴν ἕστηκε , τὰ πλεῖστα κακίᾳ καὶ φιλονεικίᾳ τῶν ἡγουμένων περιτραπείσης .
ἀλλόφυλοι δὲ ἄνδρες , ἐναύσματα μικρὰ καὶ γλίσχρα κοινωνήματα παλαιοῦ γένους ἔχειν δοκοῦντες , ἀφ ὧν καὶ λόγῳ τι καὶ γνώμῃ τῶν χρησίμων ὑπάρξαι τῇ Ἑλλάδι θαυμαστὸν ἦν , οὗτοι τοῖς μεγίστοις κινδύνοις καὶ πόνοις ἐξελόμενοι τὴν Ἑλλάδα δεσποτῶν χαλεπῶν καὶ τυράννων ἐλευθεροῦσι .
ταῦτα δὴ τοὺς Ἕλληνας ὑπῄει ·
καὶ τὰ τῶν ἔργων ὁμολογοῦντα τοῖς κηρύγμασιν 0 .
ἅμα γὰρ ἐξέπεμπεν ὁ Τίτος Λέντλον μὲν εἰς Ἀσίαν Βαργυλιήτας ἐλευθερώσοντα , Στερτίνιον δὲ εἰς Θρᾴκην τὰς αὐτόθι πόλεις καὶ νήσους ἀπαλλάξοντα τῶν Φιλίππου φρουρῶν .
πόπλιος δὲ Οὐίλλιος ἔπλει διαλεξόμενος Ἀντιόχῳ περὶ τῆς τῶν ὑπ αὐτὸν Ἑλλήνων ἐλευθερίας .
αὐτὸς δὲ ὁ Τίτος εἰς Χαλκίδα παρελθών , εἶτα πλεύσας ἐκεῖθεν ἐπὶ Μαγνησίαν , ἐξῆγε τὰς φρουρὰς καὶ τὰς πολιτείας ἀπεδίδου τοῖς δήμοις .
ἀγωνοθέτης δὲ Νεμείων ἀποδειχθεὶς ἐν Ἄργει τήν τε πανήγυριν ἄριστα διέθηκε , καὶ πάλιν ἐκεῖ τοῖς Ἕλλησι τήν ἐλευθερίαν ὑπὸ κήρυκος ἀνεῖπεν .
ἐπιφοιτῶν τε ταῖς πόλεσιν εὐνομίαν ἅμα καὶ δίκην πολλὴν ὁμόνοιάν τε καὶ φιλοφροσύνην πρὸς ἀλλήλους παρεῖχε , καταπαύων μὲν τὰς στάσεις , κατάγων δὲ τὰς φυγάς , ἀγαλλόμενος δὲ τῷ πείθειν καὶ διαλλάσσειν τοὺς Ἕλληνας οὐχ ἧττον ἢ τῷ κεκρατηκέναι τῶν Μακεδόνων , ὥστε μικρότατον ἤδη τήν ἐλευθερίαν δοκεῖν ὧν εὐεργετοῦντο 0 .
ξενοκράτην μὲν οὖν τὸν φιλόσοφον , ὅτε Λυκοῦργος αὐτὸν ὁ ῥήτωρ ὑπὸ τῶν τελωνῶν ἀγόμενον πρὸς τὸ μετοίκιον ἀφείλετο καὶ τοῖς ἄγουσιν ἐπέθηκε δίκην τῆς ἀσελγείας , λέγεται τοῖς παισὶν ἀπαντήσαντα τοῦ Λυκούργου , καλήν γε ὑμῶν , ὦ παῖδες , φάναι , τῷ πατρὶ χάριν ἀποδίδωμι ·
πάντες γὰρ αὐτὸν ἐπαινοῦσιν ἐφ οἷς ἔπραξε , Τίτῳ δὲ καὶ Ῥωμαίοις ὧν τοὺς Ἕλληνας εὐεργέτησαν οὐκ εἰς ἐπαίνους μόνον , ἀλλὰ καὶ πίστιν ἐν πᾶσιν ἀνθρώποις καὶ δύναμιν ἡ χάρις ἀπήντα δικαίως .
οὐ γὰρ προσδεχόμενοι μόνον τοὺς ἡγεμόνας αὐτῶν , ἀλλὰ καὶ μεταπεμπόμενοι καὶ καλοῦντες ἐνεχείριζον αὑτούς , οὐ δὲ δῆμοι καὶ πόλεις , ἀλλὰ καὶ βασιλεῖς ὑφ ἑτέρων ἀδικούμενοι βασιλέων κατέφευγον εἰς τὰς ἐκείνων χεῖρας , ὥστε ἐν βραχεῖ χρόνῳ , τάχα που καὶ θεοῦ συνεφαπτομένου , πάντ αὐτοῖς ὑπήκοα γενέσθαι , καὶ αὐτὸς δὲ μέγιστον ἐφρόνησεν ἐπὶ τῇ τῆς Ἑλλάδος ἐλευθερώσει .
ἀνατιθεὶς γὰρ εἰς Δελφοὺς ἀσπίδας ἀργυρᾶς καὶ τὸν ἑαυτοῦ θυρεόν ἐπέγραψε ·
ζηνὸς ἰὼ κραιπναῖσι γεγαθότες ἱπποσύναισι κοῦροι , ἰὼ Σπάρτας Τυνδαρίδαι βασιλεῖς , Αἰνεάδας Τίτος ὔμμιν ὑπέρτατον ὤπασε δῶρον .
ἑλλἠνωντεύξας παισὶν ἐλευθερίαν .
ἀνέθηκε δὲ καὶ χρυσοῦν τῷ Ἀπόλλωνι στέφανον ἐπιγράψας .
τόνδε τοι ἀμβροσίοισιν ἐπὶ πλοκάμοισιν ἔοικε κεῖσθαι , Λατοΐδα , χρυσοφαῆ στέφανον , ὃν πόρεν Αἰνεαδᾶν ταγὸς μέγας .
ἀλλ , ἑκάεργε , ἀλκᾶς τῷ θείῳ κῦδος ὄπαζε Τίτῳ .
τῇ δ οὖν Κορινθίων πόλει πρὸς τοὺς Ἕλληνας τὸ αὐτὸ δὶς ἤδη συμβέβηκε ·
καὶ γὰρ Τίτος ἐν Κορίνθῳ τότε καὶ Νέρων αὖθις καθ ἡμᾶς ἐν Κορίνθῳ παραπλησίως Ἰσθμίων ἀγομένων τοὺς Ἕλληνας ἐλευθέρους καὶ αὐτονόμους ἀφῆκαν , ὁ μὲν διὰ κήρυκος , ὡς εἴρηται , Νέρων δὲ αὐτὸς ἐπὶ τῆς ἀγορᾶς ἀπὸ βήματος ἐν τῷ πλήθει δημηγορήσας 0 1 .
ἀλλὰ ταῦτα μὲν ὕστερον 0 .
ὁ δὲ Τίτος τότε καλλίστου καὶ δικαιοτάτου τοῦ πρὸς Νάβιν ἀρξάμενος πολέμου , τὸν Λακεδαιμονίων ἐξωλέστατον καὶ παρανομώτατον τύραννον , ἐν τῷ τέλει διεψεύσατο τὰς τῆς Ἑλλάδος ἐλπίδας , ἑλεῖν παρασχὸν οὐκ ἐθελήσας , ἀλλὰ σπεισάμενος καὶ προέμενος τὴν Σπάρτην ἀναξίως δουλεύουσαν , εἴ τε δείσας μὴ τοῦ πολέμου μῆκος λαμβάνοντος ἄλλος ἀπὸ Ῥώμης ἐπελθὼν στρατηγὸς ἀνέληται τὴν δόξαν , εἴ τε φιλονεικίᾳ καὶ ζηλοτυπίᾳ τῶν Φιλοποίμενος τιμῶν , ὃν ἔν τε τοῖς ἄλλοις ἅπασιν ἄνδρα δεινότατον τῶν Ἑλλήνων ὄντα καὶ περὶ ἐκεῖνον τὸν πόλεμον ἔργα θαυμαστὰ τόλμης καὶ δεινότητος ἀποδειξάμενον ἴσα τῷ Τίτῳ κυδαίνοντες Ἀχαιοὶ καὶ τιμῶντες ἐν τοῖς θεάτροις ἐλύπουν ἐκεῖνον , οὐκ ἀξιοῦντα Ῥωμαίων ὑπάτῳ προπολεμοῦντι τῆς Ἑλλάδος ἄνθρωπον Ἀρκάδα , μικρῶν καὶ ὁμόρων πολέμων στρατηγόν , ὅμοια θαυμάζεσθαι παρ αὐτοῖς 0 .
οὐ μὴν ἀλλ αὐτὸς ὁ Τίτος ὑπὲρ τούτων ἀπελογεῖτο , καταθέσθαι τὸν πόλεμον ὡς ἑώρα σὺν κακῷ μεγάλῳ τῶν ἄλλων Σπαρτιατῶν ἀπολούμενον τὸν τύραννον ·
τῶν δὲ Ἀχαιῶν αὐτῷ πολλὰ πρὸς τιμὴν ψηφισαμένων οὐδὲν ἐδόκει πρὸς τὰς εὐεργεσίας ἐξισοῦσθαι πχὴν μιᾶς δωρεᾶς , ἣν ἐκεῖνος ἀντὶ πάντων ἠγάπησεν .
ἦν δὲ τοιάδε .
ῥωμαίων οἱ δυστυχήσαντες ἐν τῷ πρὸς Ἀννίβαν πολέμῳ πολλαχοῦ μὲν ὤνιοι γενόμενοι καὶ διασπαρέντες ἐδούλευον ·
ἐν δὲ τῇ Ἑλλάδι χίλιοι καὶ διακόσιοι τὸ πλῆθος ἦσαν , ἀεὶ μὲν οἰκτροὶ τῆς μεταβολῆς , τότε δὲ καὶ μᾶλλον , ὡς εἰκός , ἐντυγχάνοντες οἱ μὲν υἱοῖς , οἱ δὲ ἀδελφοῖς , οἱ δὲ συνήθεσιν , ἐλευθέροις δοῦλοι καὶ νικῶσιν αἰχμάλωτοι 0 1 2 .
τούτους ὁ μὲν Τίτος οὐκ ἀφείλετο τῶν κεκτημένων , καίπερ ἀνιώμενος ἐπ αὐτοῖς , οἱ δὲ Ἀχαιοὶ λυτρωσάμενοι πέντε μνῶν ἕκαστον ἄνδρα καὶ συναγαγόντες εἰς τ αὐτὸ πάντας ἤδη περὶ πλοῦν ὄντι τῷ Τίτῳ παρέδωκαν , ὥστε αὐτὸν εὐφραινόμενον ἀποπλεῖν , ἀπὸ καλῶν ἔργων καλὰς ἀμοιβὰς καὶ πρεπούσας ἀνδρὶ μεγάλῳ καὶ φιλοπολίτῃ κεκομισμένον ·
ὃ δὴ δοκεῖ πρὸς τὸν θρίαμβον αὐτῷ πάντων ὑπάρξαι λαμπρότατον .
οἱ γὰρ ἄνδρες οὗτοι , καθάπερ ἔθος ἐστὶ τοῖς οἰκέταις ὅταν ἐλευθερωθῶσιν , ξύρεσθαί τε τὰς κεφαλὰς καὶ πιλία φορεῖν , ταῦτα δράσαντες αὐτοὶ θριαμβεύοντι τῷ Τίτῳ παρείποντο .
καλλίω δὲ καὶ τὰ λάφυρα πομπευόμενα παρεῖχεν ὄψιν , Ἑλληνικὰ κράνη καὶ πέλται Μακεδονικαὶ καὶ σάρισαι .
τό τε τῶν χρημάτων πλῆθος οὐκ ὀλίγον ἦν , ὡς ἀναγράφουσιν οἱ περὶ Τουδιτανὸν ἐν τῷ θριάμβῳ κομισθῆναι χρυσίου μὲν συγκεχωνευμένου λίτρας τρισχιλίας ἑπτακοσίας δεκατρεῖς , ἀργύρου δὲ τετρακισμυρίας τρισχιλίας διακοσίας ἑβδομήκοντα , Φιλιππείους δὲ χρυσοῦς μυρίους τετρακισχιλίους πεντακοσίους δεκατέσσαρας , χωρὶς δὲ τούτων τὰ χίλια τάλαντα Φίλιππος ὤφειλεν .
ἀλλὰ ταῦτα μὲν ὕστερον ἐπείσθησαν Ῥωμαῖοι , μάλιστα τοῦ Τίτου συμπράξαντος , ἀφεῖναι τῷ Φιλίππῳ , καὶ σύμμαχον ἐψηφίσαντο , καὶ τὸν υἱὸν ἀπήλλαξαν αὐτῷ τῆς ὁμηρείας .
ἐπεὶ δὲ ὁ Ἀντίοχος εἰς τὴν Ἑλλάδα ναυσὶ πολλαῖς καὶ στρατῷ περαιωθεὶς ἀφίστη τὰς πόλεις καὶ διεστασίαζεν , Αἰτωλῶν αὐτῷ συνεπιλαμβανομένων καὶ πάλαι διακειμένων πρὸς τὸν Ῥωμαίων δῆμον ἐχθρῶς καὶ πολεμικῶς , ὑπόθεσιν τοῦ πολέμου καὶ πρόφασιν διδόντων ἐλευθεροῦν τοὺς Ἕλληνας οὐδὲν δεομένους  ἐλεύθεροι γὰρ ἦσαν  , ἀλλ εὐπρεπεστέρας αἰτίας ἀπορίᾳ τῷ καλλίστῳ τῶν ὀνομάτων χρῆσθαι διδασκόντων , καὶ σφόδρα δείσαντες οἱ Ῥωμαῖοι τὴν ἀνάστασιν καὶ δόξαν αὐτοῦ τῆς δυνάμεως , στρατηγὸν μὲν ὕπατον τοῦ πολέμου Μάνιον Ἀκίλιον κατέπεμψαν , πρεσβευτὴν δὲ Τίτον διὰ τοὺς Ἕλληνας , ὧν τοὺς μὲν εὐθὺς ὀφθεὶς ἐποίησε βεβαιοτέρους , τοὺς δὲ ἀρχομένους νοσεῖν ὥσπερ τι ἐν καιρῷ φάρμακον ἐνδιδοὺς τὴν πρὸς αὑτὸν εὔνοιαν ἔστησε καὶ διεκώλυσεν ἐξαμαρτεῖν .
ὀλίγοι δὲ αὑτὸν ἐξέφυγον ἤδη προκατειλημμένοι καὶ διεφθαρμένοι παντάπασιν ὑπὸ τῶν Αἰτωλῶν , οὓς καίπερ ὀργισθεὶς καὶ παροξυνθεὶς ὅμως μετὰ τὴν μάχην περιεποίησεν .
ἀντίοχος γὰρ ἡττηθεὶς ἐν Θερμοπύλαις καὶ φυγὼν εὐθὺς εἰς Ἀσίαν ἀπέπλευσε , Μάνιος δ ὁ ὕπατος τοὺς μὲν αὐτὸς ἐπιὼν τῶν Αἰτωλῶν ἐπολιόρκει , τοὺς δὲ τῷ βασιλεῖ Φιλίππῳ συνεχώρησεν ἐξαιρεῖν .
ἀγομένων δὲ καὶ φερομένων ὑπὸ τοῦ Μακεδόνος τοῦτο μὲν Δολόπων καὶ Μαγνήτων , τοῦτο δὲ Ἀθαμάνων καὶ Ἀπεραντῶν , αὐτοῦ δὲ τοῦ Μανίου τὴν μὲν Ἡράκλειαν διαπεπορθηκότος , τὴν δὲ Ναύπακτον Αἰτωλῶν ἐχόντων πολιορκοῦντος , οἰκτείρων τοὺς Ἕλληνας ὁ Τίτος διέπλευσεν ἐκ Πελοποννήσου πρὸς τὸν ὕπατον .
καὶ πρῶτον μὲν ἐπετίμησεν εἰ νενικηκὼς αὐτὸς τὰ ἔπαθλα τοῦ πολέμου Φίλιππον ἐᾷ φέρεσθαι , καὶ τριβόμενος περὶ μιᾷ πόλει κάθηται δι ὀργήν , ἔθνη δὲ οὐκ ὀλίγα καὶ βασιλείας Μακεδόνες αἱροῦσιν .
ἔπειτα τῶν πολιορκουμένων , ὡς εἶδον αὑτὸν , ἀπὸ τοῦ τείχους ἀνακαλούντων καὶ χεῖρας ὀρεγόντων καὶ δεομένων , τότε μὲν οὐδὲν εἰπών , ἀλλὰ στραφεὶς καὶ δακρύσας ἀπῆλθεν , ὕστερον δὲ διαλεχθεὶς τῷ Μανίῳ καὶ καταπαύσας τὸν θυμὸν αὐτοῦ διεπράξατο τοῖς Αἰτωλοῖς ἀνοχὰς δοθῆναι , καὶ χρόνον ἐν ᾧ πρεσβεύσαντες εἰς Ῥώμην μετρίου τινὸς τυχεῖν ἀξιώσουσι .
πλεῖστον δὲ ἀγῶνα καὶ πόνον αὐτῷ παρεῖχον αἱ περὶ Χαλκιδέων δεήσεις πρὸς τὸν Μάνιον , ἐν ὀργῇ γεγονότων διὰ τὸν γάμον ὃν παρ αὐτῶν ἔγημεν Ἀντίοχος ἤδη τοῦ πολέμου συνεστῶτος , οὐ καθ ὥραν οὐ δὲ κατὰ καιρόν , ἀλλ ἐρασθεὶς ἀνὴρ πρεσβύτερος κόρης , ἣ θυγάτηρ μὲν ἦν Κλεοπτολέμου , καλλίστη δὲ λέγεται παρθένων γενέσθαι .
τοῦτο τοὺς Χαλκιδεῖς ἐποίησε βασιλίσαι προθυμότατα καὶ τὴν πόλιν αὐτῷ πρὸς τὸν πόλεμον ὁρμητήριον παρασχεῖν .
ἐκεῖνος μὲν οὖν ὡς τάχιστα μετὰ τὴν μάχην φεύγων προσέμιξε τῇ Χαλκίδι , τήν τε κόρην ἀναλαβὼν καὶ τὰ χρήματα καὶ τοὺς φίλους εἰς Ἀσίαν ἀπέπλευσε ·